เมื่อวานมี พสพ กับแฟนค่ะ แฟนไม่ใส่ถุงยาง หลั่งนอกตอนเวลา 5-6 โมงเย็น เราเลยไปซื้อยาคุมฉุกเฉินมากิน เม็ดแรกตอน 20.30 น. ซึ่งเว้นระยะประมาณ 4-5ชม.ได้ แล้วตอน 4 ทุ่ม แฟนขอมีอีกครั้ง หลั่งนอกเหมือนเดิมไม่ใส่ถุง แล้ว พอตอนเช้าครบ12ชม. เราได้กินยาเม็ดที่สองไปตอน 8.30 น. แบบนี้เราจะท้องมั้ยคะคุณ
สวัสดีค่ะ Fantarยาคุมกำเนิดฉุกเฉินคือยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ในกรณีดังกล่าวหากมีเพศสัมพันธ์อีกหลังรับประทานยาคุมกำเนิดฉุกเฉิน ซึ่งเป็นช่วงที่ฤทธิ์ของยาคุมกำเนิดฉุกเฉินลดลงจึงมีโอกาสตั้งครรภ์เพิ่มขึ้น แต่อย่างไรก็ตามหากมีเพศสัมพันธ์ในระหว่างที่ยังรับประทานยาไม่ครบสองเม็ด ก็สามารถรับประทานยาให้ครบไม่ต้องเริ่มยาใหม่ แต่หากมีเพศสัมพันธ์หลังรับประทานยาครบทั้งสองเม็ดก็อาจเริ่มยาแผงใหม่ได้แต่อาจเพิ่มความเสี่ยงของอาการข้างเคียงจากยาเพิ่มมากขึ้นค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก